ระเบียบคณะกรรมการจัดสรรที่ดินจังหวัดนครปฐมระเบียบคณะกรรมการจัดสรรที่ดินจังหวัดนครปฐมว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๕๑[๑] อาศัยอำนาจตามความในมาตรา๑๔ (๔) และมาตรา ๕๐ แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดนครปฐม จึงกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดนครปฐมว่าด้วยการระงับการจดทะเบียนสิทธิและนิติกรรมในที่ดินจัดสรร พ.ศ. ๒๕๕๑ข้อ๒ นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้อนุมัติจากคณะกรรมการที่มีความประสงค์ขอให้พนักงานเจ้าหน้าที่ระงับการจดทะเบียนสิทธิและนิติกรรมในที่ดินจัดสรรของผู้ค้างชำระเงินค่าบำรุงรักษาและการจัดการสาธารณูปโภคติดต่อกันตั้งแต่หกเดือนขึ้นไปนิติบุคคลดังกล่าวต้องมีหนังสือแจ้งให้ผู้ค้างชำระทราบล่วงหน้าอย่างน้อยสิบห้าวันเมื่อครบกำหนดแล้วให้แจ้งเป็นหนังสือต่อเจ้าพนักงานที่ดินจังหวัดนครปฐมหรือเจ้าพนักงานที่ดินจังหวัดนครปฐม สาขาซึ่งที่ดินนั้นตั้งอยู่พร้อมหลักฐานการแจ้งเจ้าของที่ดินข้อ๓ เมื่อเจ้าพนักงานที่ดินจังหวัดนครปฐมหรือเจ้าพนักงานที่ดินจังหวัดนครปฐม สาขา ได้รับแจ้งตามข้อ ๒ แล้วให้สั่งระงับการจดทะเบียนสิทธิและนิติกรรม แล้วดำเนินการ ดังต่อไปนี้(๑)ลงในบัญชีอายัด (บ.ท.ด. ๒๗) โดยระบุว่า ระงับการจดทะเบียนสิทธิและนิติกรรมตามมาตรา๕๐ แห่งพระราชบัญญัติการจัดสรรที่ดิน พ.ศ. ๒๕๔๓ตามหนังสือนิติบุคคล............ลงวันที่.......... แล้วลงลายมือชื่อกำกับไว้พร้อมวัน เดือน ปี(๒)เขียนคำสั่งห้ามโอน (ท.ด. ๓๗)กลัดติดไว้ตรงด้านหน้าของหนังสือแสดงสิทธิในที่ดินฉบับสำนักงานที่ดินสำหรับที่ดินแปลงที่ถูกระงับเมื่อดำเนินการตามวรรคหนึ่งเสร็จแล้วให้เจ้าพนักงานที่ดินจังหวัดนครปฐม หรือเจ้าพนักงานที่ดินจังหวัดนครปฐม สาขาทำเป็นหนังสือแจ้งเจ้าของที่ดินเรื่องการระงับการจดทะเบียนสิทธิและนิติกรรมในวันที่ลงบัญชีอายัดข้อ๔ เมื่อเจ้าของที่ดินผู้ค้างชำระเงินค่าบำรุงรักษาและการจัดการสาธารณูปโภคได้ชำระเงินค่าบำรุงรักษาและการจัดการสาธารณูปโภคพร้อมค่าปรับครบถ้วนถูกต้องแล้วให้นิติบุคคลหมู่บ้านจัดสรร หรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการมีหนังสือแจ้งให้เจ้าพนักงานที่ดินจังหวัดนครปฐมหรือเจ้าพนักงานที่ดินจังหวัดนครปฐม สาขายกเลิกการระงับการจดทะเบียนสิทธิและนิติกรรมภายในเจ็ดวันนับแต่วันที่เจ้าของที่ดินชำระเงินจำนวนดังกล่าวหรือเจ้าของที่ดินอาจนำหลักฐานการชำระเงินที่ครบถ้วนมาขอให้เจ้าพนักงานที่ดินจังหวัดนครปฐมหรือเจ้าพนักงานที่ดินจังหวัดนครปฐม สาขายกเลิกการระงับการจดทะเบียนสิทธิและนิติกรรมก็ได้ข้อ๕ เมื่อเจ้าพนักงานที่ดินจังหวัดนครปฐมหรือเจ้าพนักงานที่ดินจังหวัดนครปฐม สาขา ได้รับแจ้งตามข้อ ๔ แล้วให้สั่งยกเลิกการระงับการจดทะเบียนสิทธิและนิติกรรมแล้วให้ขีดฆ่ารายการในบัญชีอายัดด้วยหมึกสีแดงใน บ.ท.ด. ๒๗ และบันทึกไว้ในช่อง ๖(จัดการเสร็จ) โดยระบุว่า ยกเลิกคำสั่งระงับการจดทะเบียนสิทธิและนิติกรรมตามหนังสือนิติบุคคล.........ลงวันที่........หรือตามหลักฐานการชำระเงินเลขที่........ลงวันที่........... แล้วลงลายมือชื่อกำกับไว้พร้อมวัน เดือน ปีและปลดคำสั่งห้ามโอน (ท.ด. ๓๗) ออกกรณีที่เจ้าของที่ดินนำหลักฐานการชำระเงินมาขอยกเลิกระงับการจดทะเบียนสิทธิและนิติกรรมให้เจ้าพนักงานที่ดินจังหวัดนครปฐมหรือเจ้าพนักงานที่ดินจังหวัดนครปฐม สาขา ทำหนังสือแจ้งนิติบุคคลหรือผู้ซึ่งดำเนินการเพื่อการบำรุงรักษาสาธารณูปโภคเรื่อง ยกเลิกการระงับการจดทะเบียนสิทธิและนิติกรรมในวันที่ยกเลิกด้วยประกาศ ณ วันที่ ๑๑เมษายน พ.ศ. ๒๕๕๑ชนินทร์ บัวประเสริฐผู้ว่าราชการจังหวัดนครปฐมประธานคณะกรรมการจัดสรรที่ดินจังหวัดนครปฐมปริยานุช/จัดทำ๒๖ มิถุนายน ๒๕๕๑ศิรวัชร์/ปรับปรุง๒๗ เมษายน ๒๕๕๙[๑] ราชกิจจานุเบกษาเล่ม ๑๒๕/ตอนพิเศษ ๑๐๒ ง/หน้า ๗๓/๑๘ มิถุนายน ๒๕๕๑